\NormalFont\ShortTitle{Filemoni}

{\MT Filemoni


\par }\OneChap {\PP \VerseOne{1}Paulo, mfungwa wa Kristo Yesu, na ndugu Timotheo kwa Filemoni, mpendwa rafiki yetu na mtenda kazi pamoja nasi,

\VS{2}na kwa Afia dada yetu, na kwa Arkipas askari mwenzetu, na kwa kanisa lile linalokutana nyumbani kwako.

\VS{3}Neema iwe kwenu na amani itokayo kwa Mungu Baba yetu na kwa Bwana Yesu Kristo.

\VS{4}Wakati wote namshukuru Mungu. Ninakutaja katika maombi yangu.

\VS{5}Nimesikia upendo na imani uliyonayo katika Bwana Yesu na kwa ajili ya waumini wote.

\VS{6}Ninaomba kwamba ushirika wa imani yenu iwe na ufanisi katika ujuzi wa kila jambo jema lililoko kati yetu katika Kristo.

\VS{7}Kwa kuwa nimekuwa na furaha na faraja kwa sababu ya upendo wako, kwa sababu mioyo ya waumini imekuwa ikitulizwa nawe, ndugu.

\VS{8}Kwa hiyo, ingawa nina ujasiri wote katika Kristo kukuamuru wewe kufanya kile unachoweza kufanya,

\VS{9}lakini kwa sababu ya upendo, badala yake nakusihi - mimi, Paulo niliye mzee, na sasa ni mfungwa kwa ajili ya Kristo Yesu.

\VS{10}Ninakusihi kuhusu mwanangu Onesmo, niliyemzaa katika vifungo vyangu.

\VS{11}Kwa kuwa mwanzoni hakukufaa, lakini sasa anakufaa wewe na mimi.

\VS{12}Nimemtuma- yeye ambaye ni wa moyo wangu hasa - kurudi kwako.

\VS{13}Nataraji angeendelea kubaki pamoja nami, ili anitumikie badala yako, wakati niwako kifungoni kwa ajili ya injili.

\VS{14}Lakini sikutaka kufanya jambo lolote bila ruhusa yako. Nilifanya hivi ili kwamba jambo lolote zuri lisifanyike kwa sababu nilikulazimisha, bali kwa sababu ulipenda mwenyewe kulitenda.

\VS{15}Labda ni sababu alitengwa nawe kwa muda, ilikuwa hivyo ili uwe pamoja naye milele.

\VS{16}Ili kwamba asiwe tena mtumwa, bali bora zaidi ya mtumwa, kama ndugu mpendwa, hasa kwangu, na zaidi sana kwako, katika mwili na katika Bwana.

\VS{17}Na hivyo kama wanichukulia mimi mshirika, mpokee kama ambavyo ungenipokea mimi.

\VS{18}Lakini kama amekukosea jambo lolote, au unamdai kitu chochote, kidai hicho kutoka kwangu.

\VS{19}Mimi Paulo, ninaandika kwa mkono wangu mwenyewe: mimi nitakulipa. Sisemi kwako kwamba nakudai maisha yako hasa.

\VS{20}Naam ndugu, acha nipate furaha ya Bwana toka kwako: uburudishe moyo wangu katika Kristo.

\VS{21}Nikiwa na imani kuhusu utii wako, nakuandikia nikijua kwamba utafanya hata zaidi ya vile ninavyokuomba.

\VS{22}Wakati huo huo andaa chumba cha wageni kwa ajili yangu, kwa kuwa ninatumaini kupitia maombi yako nitakutembelea hivi karibuni.

\VS{23}Epafra, mfungwa mwenzangu katika Kristo Yesu anakusalimu,

\VS{24}na kama afanyavyo Marko, Aristarko, Dema, Luka, watendakazi pamoja nami.

\VS{25}Neema ya Bwana Yesu Kristo iwe pamoja na roho yako. Amina.


\par }